CORRESPONDANCE DE VESPASIEN ROBIN. 19 



tigent aux parterres, mais je le scray encore plus s'il est aussy abile à gouuerner les 

 Heurs, car ny pouuant pas tousjours eslre, ce me sera une grande consolation s'il a les 

 soings qu'il doit et que je désire, car oultrc le contentement que j'auray de voir noslre 

 jardin en bon estât, je ne seray pas en appréhension de perdre mes plantes faultc de 

 soings, ce que je suis à toute heure. J'auray bien désiré sçavoir les conditions qu'il 

 désire que je luy fasse, mais nous nous accommoderons quand il sera icy, et s'il est 

 gentil garçon, comme vous dites, je luy donnerai suhject de contentement. J'en auray 

 les soings que je doibz, si bien que vous le pouucz envoier quand il vous plaiera et le 

 plus tost sera le meilleur, mais en venant, je vouldrois bien qu'il m'apportast des ciseaux 

 pour tondre mon parterre et les aultres outilz qui luy peuuent estre nécessaires pour 

 bien tenir mon jardin, que je luy rembourseray a son arriuee et luy tiendray tout ce 

 que vous luy aurez promis... 



Mon frère de Yallauez avoit escript ce matin jusques en cet endroict quand il a esté 

 contrai net de quitter et prendre la botte a l'impoumu sur l'advis qu'il a eu du départ 

 de M r notre archeuesque, qu'il a voulu anticiper et mon frère y est accouru et s'est 

 trouué engagé de l'accompagner à quelques journées d'icy m'ayant laissé charge de 

 clorre sa lettre sans se soubuenir de me laisser les vostres auxquelles je suis chargé de 

 respondre comme si je les eusse veu, seulement adjouteray-je ma prière aux siennes 

 concernant la venue de ce jardinier et que pour l'achapt des ciseaux ou aultres oultilz 

 de jardinage, voire pour les frais de voiage de ce jardinier, s'il n'a de quoy l'aduancer 

 M r du Puy vous fera bailler tout ce que vous trouucrez bon de lui faire aduancer, de 

 quoy je luy escriptz un mot présentement. Au reste, je ne sçais si mon frere vous a 

 donné aduis que nous auons reçu de Rome l'IIiacinthe tubéreuse (1) qui est arriuée fort 

 bien conditionnée et que d'Espagne nous auons eu despuis 7 ou 8 jours le Coral arbor (2) 

 qui n'estoit pas si bien conditionné, car les ramées en estoient toutes pourries pour 

 auoir esté trop arrousés et le vase n'auoit pas esté percé par le bas, mais neantmoins la 

 plante estoit fort verde en racine ce sembloit. Desja il y a de grandes apparences de 

 bourgeons qui vont poulser. Si nous en pouuons aschever, vous en aurez vostre part 

 et de tout ce que nous aurons de plus singulier. Nous auons reçeu quelques semances du 

 Louant que mon frere vouloit vous enuoyer, mais il a aussi oublié de me les laisser, 

 tant il estparty à la hasle ; c'est pourquoy il fauldra remettre ce petit enuoy au prochain 

 ordinaire. Il vous debuoit aussy enuoier un portraict de la fleur double de ce petit ognon 

 ou cailleux que je trouue très belle. Je finirai, demeurant, monsieur, 



Vostre très obligé seruiteur, 



De Peiresc. 



IV 



PEIRESC A VESPASIEN ROBIN. 



D'Aix, ce 21 juillet 1628. 



Monsieur, 



Ce mot ne sera que pour accompagner la boette de semances qui estoit demeurée en 

 arrière, lorsqu'on fist le pacquet du dernier ordinaire, à cause qu'il se trouua trop gros 



(1) Voy. plus haut, p. 11-12. 



(2) Voy. plus haut, p. 12. 



